# Ihmisoikeusvaltuuskunnan vammaisten henkilöiden ihmisoikeuskomitea

**Aihe:** Vammaisten henkilöiden ihmisoikeuskomitean kokous 1/2023

**Aika: 24.01.2023 kello 14-16**

**Paikka:** Teams-kokous

**Osallistujat:**

Antti Teittinen

Pirkko Mahlamäki

Anna Caldén

Yrjö Mattila

Elina Nieminen

Markku Jokinen

Sari Kokko

~~Pirkko Justander~~

Anssi Karhu

~~Sirpa Rautio (IOK)~~

Sanni Myllyaho (IOK)

Nitin Sood (IOK, sihteeri)

Sanna Ahola (IOK)

Minna Verronen (EOA)

Tea Hoffrén (VANE), asiakohdat 1-3

**Esityslista**

1. **Kokouksen avaus ja asialistan hyväksyminen**

Kokous avattiin kello 14.13. Asialista hyväksyttiin.

1. **Edellisen kokouksen pöytäkirjan hyväksyminen**

Edellisen kokouksen pöytäkirja hyväksyttiin.

1. **Ajankohtaiset EU-asiat vammaisten oikeuksista ja Euroopan vammaiskortti**

EU hyväksyi vuonna 2021 uuden vammaisstrategian vuosille 2021–2030. Strategian tavoitteena on vammaisten henkilöiden oikeuksien vahvistaminen: täysipainoinen osallistuminen, yhdenvertaisuus ja syrjimättömyys keskeisiä periaatteita. Strategian tavoitteiden toteutuminen edellyttää koordinoitua yhteistyötä sekä kansallisella että EU-tasolla ml. jäsenmaiden alueellisten ja paikallisten viranomaisten sitoutumista komission ehdottamiin toimenpiteisiin. Strategia kattaa kaikki YK:n vammaisyleissopimuksen keskeiset sisältöalueet. Strategian myötä on perustettu EU:n vammaisfoorumi, jonka työ on käynnistynyt 2021.

EU:n vammaisten henkilöiden oikeuksien strategian 2021-2030 mukaisesti komissio aikoo ehdottaa kaikissa jäsenvaltioissa tunnustettavan eurooppalaisen Vammaiskortin kehittämistä. Säädösehdotus vuoden 2023 viimeisellä vuosi-neljänneksellä. Suomi kannattaa Vammaiskortin käytön laajentamista kaikkiin EU-maihin. Kansallinen toimivalta kriteereissä ja vammaisuuden määritelmässä tärkeää säilyttää. Suhde YK:n vammaisyleissopimukseen arvioitava, erityisesti koskien vammaisten henkilöiden yhdenvertaisuutta, vammaisuuden määritelmää ja kohtuullisia mukautuksia.

Keskusteluissa tuotiin esille, että Suomessa vammaiskortin kriteerejä olisi tarkoitus jatkokehittää, mutta tällä hetkellä prosessi on jäissä. Todettiin, että olisi ensisijaisen tärkeätä koota yhteen tietoa kaikkien EU-maiden vammaiskorteista ja miten niitä käytetään. Tiedonpuute aiheuttaa haasteita, sillä ei ole kokonaisvaltaista kuvaa vammaiskortin käytöstä ja soveltamisesta eri jäsenvaltioissa. Uuden EU-laajuisen kortin pitää olla esteetön ja saavutettava muun muassa pistekirjoitus on tärkeätä huomioida sekä kehittää innovatiivisia tapoja lisätä viittomakieli mahdollisesti QR-koodin avulla. EU-vammaiskortin osalta jatkoprosessi ei ole yksinkertainen, muun muassa eri jäsenvaltioilla on omat määritelmänsä vammaisuudesta suhteessa vammaisyleissopimukseen. Suomelle on tärkeätä, että kansallinen toimintavalta pysyy jäsenvaltioilla itsellään.

1. **Suomen tilanteen käsittely vammaisten henkilöiden oikeuksien komiteassa (CRPD-komitea)**

Suomi antoi ensimmäisensä raportin vuonna 2019 komitealla. Prosessi on ollut hidas, joten vasta tänä syksynä komitea on valmistautumassa Suomen kuulemiseen. Syksyllä on pre-sessional working group. Kokouksessa komitea laatii kysymyslistan (list of issues), jotka esitetään Suomelle. Tähän kysymyslistaan on mahdollista vaikuttaa, sillä järjestöt ja kansallinen ihmisoikeusinstituutio voi toimittaa komitealla tietoja Suomen tilanteesta 18.8. mennessä. Komitealle voi lähettää lisätietoja vammaisten oikeuksien tilanteesta, tutkimuksia tai myös toivomuksia siitä, mitä kysymyksiä komitean tulisi esittää.

Ihmisoikeuskeskus laatii oman lausuntonsa kevään aikana, johon pyydetään näkemyksiä VIOK:n jäseniltä. Seuraavassa VIOK:n kokouksessa keskustellaan siitä, että mitä asioita tai teemoja VIOK:n jäsenet haluaisivat nostaa esille Ihmisoikeuskeskuksen lausunnossa. Näkemyksiä voi laittaa myös sähköpostitse VIOK:n sihteerille. Kesäkuun kokouksessa käsitellään Ihmisoikeuskeskuksen lausuntoluonnosta. VIOK:n jäsenet pitivät toimintatapaa hyvänä.

Lisäksi Ihmisoikeuskeskus järjestää erillisen mahdollisuuden kaikille vammaisjärjestöille jakaa näkemyksiään vammaisten oikeuksien tilanteesta Suomessa.

Jokainen vammaisjärjestö voi myös itsenäisesti antaa oman lausuntonsa komitealle.

1. **VIOK:in toiminnan suunnittelua vuodelle 2023**

VIOK:n toiminnan teemoiksi vuodelle 2023 ehdotettiin hyvinvointialueita, CRPD-raportointia, uuden hallitusohjelman seurantaa, vammaistutkimuksen edistämistä ja vammaisten oikeuksista töihin. Lisäksi ehdotettiin, että VIOK voisi seurata myös vammaisten ihmisten sosiaaliturvaa ja toimeentuloa. VIOK:n toimintamuotoa kehitetään niin, että jatkossa kutsuttaisiin kokouksiin keskeisiä viranomaisia keskustelemaan valmisteluvaiheessa olevia politiikkaohjelmia ja lainsäädäntöhankkeita.

Keskusteluissa todettiin, että aiheet ovat hyviä, mutta samalla ne toistuvat vuodesta toiseen. Hyvinvointialueiden osalta jo nähtävissä haasteita, kun oikaisuvaatimuksen voi käsitellä päätöksen tehneen esihenkilö laajemman monijäsenisen toimielimen sijaan. Tämä on lakiin jäänyt porsaanreikä. Työllisyys koettiin hyvin tärkeäksi teemaksi. Nostettiin myös esille, että uusi yhdenvertaisuuslaki tulee voimaan 1.6.2023 ja sen vaikutuksia pitäisi seurata VIOK:ssa.

VIOK keskusteli lyhyesti myös VIOK:n toimintamuodoista. VIOK voi 1) tehdä esityksiä ja esittää näkemyksiään eduskunnan oikeusasiamiehelle ja Ihmisoikeuskeskukselle siitä, miten ne voisivat vammaisten henkilöiden oikeuksien toteutumista ja sopimuksen täytäntöönpanotehtävien hoitamista kehittää, 2) esittää ihmisoikeusvaltuuskunnalle käsiteltäväksi vammaisten henkilöiden oikeusiin liittyviä kysymyksiä tao 3) tehdä esityksiä ihmisoikeusvaltuuskunnalle päätettäväksi.

Päätettiin, että sihteeristö yhdessä puheenjohtajan kanssa tarkentaa vuosisuunnitelmaa.

1. **Muita ajankohtaisia vammaisten henkilöiden oikeuksiin liittyviä asioita**
   1. **Fyysisten vammaisten osallisuusbarometri**

Osallisuusbarometrin on Invalidiliiton hanke. Tähän mennessä on laadittu kyselylomaketta, ei olla julkaistu. Haasteena on vastaajajoukon edustavuus. Lisäksi vastaajaprosentti voi jäädä liian alhaiseksi. Keskusteluissa nousi esille fyysisen vammaisen määritelmän selventäminen sekä nuorten äänen kuuluminen barometrissa.

* 1. **Vammaispalvelulain tilanne**

Vammaispalvelusta liikkuu ristiriitaista tietoa, VIOK:n jäsenillä ei ole tietoa sen mahdollisesta tulevaisuudesta. Huolenaiheena on kuitenkin se, että muutoksia tehdään hurjalla vauhdilla, mikä voi jättää aukkoja tai tehdä laista heikon. Suomessa lakeja ei kuitenkaan avata helposti, jolloin ongelmakohtien korjaaminen ensi hallituskaudella voi olla epätodennäköistä. Osa jäsenistä totesi, että perustuslakivaliokunta nosti jotain ongelmakohtia, mutta asiantuntijalausunnoissa oli esillä monia muitakin haasteita lain osalta. Lain soveltaminen tulee olemaan haastavaa, erityisesti kun tukena ei voida käyttää soveltamiskäytäntöä. Osan mielestä laki on valmistusta lähtien ollut epätäsmällinen. Toisaalta keskustelussa todettiin, että jotkut ryhmät ovat odottaneet lakia jo pitkään ja laki korjaisi esimerkiksi vahvistettaisiin viittomakielisten oikeutta käyttää omaa kieltään.

* 1. **Eduskunnan oikeusasiamiehen ratkaisut liittyen vammaisten henkilöiden oikeuksiin**

Minna Veronen esitteli lyhyesti EOA:n ratkaisut koskien vammaisten oikeuksia. Kooste lähetettiin VIOK:n jäsenille ennen kokousta.

* 1. **Eduskunnan oikeusasiamiehen ja Ihmisoikeuskeskuksen vammaistiimin työsuunnitelma vuodelle 2023**

VIOK:lle tiedoksi eduskunnan oikeusasiamiehen ja Ihmisoikeuskeskuksen vammaistiimin työsuunnitelma vuodelle 2023

* 1. **IMO-työkalun päivitys vuoden 2023 aikana**

Ihmisoikeuskeskus ja eduskunnan oikeusasiamies ovat tuottaneet itsearviointityökalun tukemaan erityishuoltoa järjestävien palveluntarjoajien ja -tuottajien toimenpiteitä asiakkaiden itsemääräämisoikeuden vahvistamiseksi vuonna 2021. Työkalua päivitetään vuoden 2023 aikana.

Muuta: Eduskunnan oikeusasiamies järjestää tarkastuksia keväällä äänestyspaikoissa. VIOK:lle lähetetään kommentoitavaksi tarkastuslomake. Lisäksi Ihmisoikeuskeskuksesta kysyttiin ehdotuksia valmiista nuorten vammaisryhmistä, joissa voisi käydä keskustelua ihmisoikeuksista. Ehdotettiin Seitti-verkostoa sekä Teemu Ruohosta Näkövammaisten liitolta.

1. **Vuoden 2023 kokouksista päättäminen**

Vuoden 2023 kokouksista tehdään Doodle.

1. **Kokouksen päättäminen**

Kokous päätettiin kello 16.09.

Ihmisoikeusvaltuuskunnan tehtävänä on:

- käsitellä laajakantoisia ja periaatteellisesti tärkeitä   
perus- ja ihmisoikeusasioita;

- hyväksyä vuosittain Ihmisoikeuskeskuksen toimintasuunnitelma ja keskuksen   
vuotuinen toimintakertomus;

- toimia perus- ja ihmisoikeusalan toimijoiden   
kansallisena yhteistyöelimenä.